Keflavíkurgrýla KR-inga dauð og grafin
KR-ingar unnu góðan sigur í Keflavík, 2:0, í Pepsi-deildinni í fótbolta í gærkvöldi en Baldur Sigurðsson skoraði bæði mörkin gegn sínum gömlu félögum.
KR hefur heldur betur snúið við blaðinu hvað varðar gengi liðsins í Keflavík en þar gekk liðinu ómögulega að vinna leiki lengi vel.
Keflavík kom aftur upp í efstu deild 2004 eftir fall úr henni 2002. Fyrstu fimm árin eftir endurkomuna var Keflavík með KR í vasanum á Keflavíkurvelli og vann viðureignir liðanna þar fjórum sinnum á fyrstu fimm árunum og gerði eitt jafntefli.
Willum Þór Þórsson, Magnús Gylfason, Teitur Þórðarson og Logi Ólafsson þurftu allir að horfa upp á KR-liðin tapa í Keflavík sem þjálfarar en Teitur náði þó í jafntefli árið 2007.
Logi var svo fyrsti maðurinn til að stýra KR til sigurs á Keflavíkurvelli eftir endurkomu Keflvíkinga í efstu deild en KR tókst loks að vinna í Keflavík 2009 þegar Gunnar Örn Jónsson og Björgólfur Takefusa skoruðu mörk vesturbæjarliðsins í 2:1-sigri.
Síðan þá hefur gengið verið mun betra hjá KR-ingum í Keflavík og hefur Rúnar Kristinsson bætt við þremur sigrum þar og náð einu jafntefli en það var í fyrra.
Keflavíkurgrýlan hefur því svo sannarlega verið jörðuð hjá KR-ingum og geta þeir nú farið að tala um hversu vel liðinu gengur í Keflavík í staðinn fyrir mýtuna um að liðinu gangi alltaf bölvanlega í Bítlabænum.
Leikir Keflavíkur og KR í Keflavík 2004-2008:
2004: Keflavík - KR 3:1
Stefán Gíslason, Scott Ramsey, Hörður Sveinsson. – Arnar Gunnlaugsson
2005: Keflavík - KR 2:1
Guðmundur Steinarsson (2) – Bjarnólfur Lárusson.
2006: Keflavík - KR 3:0
Magnús Sverrir Þorsteinsson, Daniel Severino, Símun Samuelsen.
2007: Keflavík - KR 1:1
Símun Samuelsen. – Björgólfur Takefusa.
2008: Keflavík - KR 4:2
Guðmundur Steinarsson (2), Hörður Sveinsson, Símun Samuelsen. – Björgólfur Takefusa (2).
Keflavík: Fjórir sigrar, eitt jafntefli.
Leikir Keflavíkur og KR í Keflavík 2009-2013:
2009: Keflavík - KR 1:2
Guðmundur Steinarsson. – Gunnar Örn Jónsson, Björgólfur Takefusa.
2010: Keflavík - KR 0:1
Kjartan Henry Finnbogason.
2011: Keflavík - KR 2:3
Frans Elvarsson, Magnús Þórir Matthíasson. – Baldur Sigurðsson (2), Aron Bjarki Jósepsson.
2012: Keflavík - KR 1:1
Guðmundur Steinarsson. – Emil Atlason 57.
2013: Keflavík - KR 0:2
BalduR Sigurðsson (2).
KR: Fjórir sigrar, eitt jafntefli
KR-ingar unnu góðan sigur í Keflavík, 2:0, í Pepsi-deildinni í fótbolta í gærkvöldi.
KR hefur heldur betur snúið við blaðinu hvað varðar gengi liðsins í Keflavík.
Willum Þór Þórsson, Magnús Gylfason, Teitur Þórðarson og Logi Ólafsson þurftu allir að horfa upp á KR-liðin tapa í Keflavík sem þjálfarar.
Logi var svo fyrsti maðurinn til að stýra KR til sigurs á Keflavíkurvelli eftir endurkomu Keflvíkinga í efstu deild.
KR tókst loks að vinna í Keflavík 2009 þegar Gunnar Örn Jónsson og Björgólfur Takefusa skoruðu mörk vesturbæjarliðsins í 2:1-sigri.
Síðan þá hefur gengið verið mun betra hjá KR-ingum í Keflavík.